﻿ RĂSPUNSUL TINERILOR  LA INOVAŢIA EDUCAŢIONALĂ SORIN MITULESCU ucrarea porneşte de la inventarierea unor inovaţii educaţionale specifice etapei actuale, când în România se fac L eforturi de trecere – alături de partenerii europeni – la o societate a cunoaşterii. Depăşirea rămânerilor în urmă se realizează atât la nivelul sistemului de învăţământ, cât şi la cel al unor oferte educaţionale alternative. Sunt trecute în revistă o serie de modalităţi noi, netradiţionale de educaţie. Faţă de aceste provocări şi oferte educaţionale, studiul nostru a încercat să înregistreze reacţia tinerilor (elevi şi studenţi), care sunt pe cale de a îşi contura un stil educaţional propriu, în funcţie de acceptarea inovaţiilor sau de ignorarea acestora. Concluzia comunicării este că, în momentul de faţă, doar o mică parte dintre tinerii din România sunt pregătiţi să profite de pe urma inovaţiilor educaţionale. Cei mai mulţi se păstrează încă într-o stare de pasivitate şi conservatorism. Cuvinte-cheie: inovaţie educaţională, educaţie alternativă, stil educaţional. 1 Proiectele de cercetare realizate în ultimii ani în cadrul ANSIT – Educaţia, cultura şi creativitatea în viaţa tinerilor (proiect prioritar, Programul CERES, 2002–2005) şi Tinerii şi formele alternative de educaţie în contextul societăţii bazat pe cunoaştere (grant CNCSIS, 2007–2008) au încercat să găsească răspuns la câteva întrebări majore. • Cum afectează schimbările educaţionale tânăra generaţie? • Cum influenţează aşteptările tinerilor aceste schimbări? • Cum pot tinerii să influenţeze deciziile care se iau în societate cu privire la propria lor socializare? Investigaţiile au pornit de la o imagine de ansamblu asupra evoluţiei sistemelor educaţionale şi a modului în care acestea au acceptat inovaţia. Adresa de contact a autorului: Sorin Mitulescu, Agenţia Naţională pentru Sprijinirea Iniţiativelor Tinerilor, str. Dem. I. Dobrescu, nr. 4–6, sector 1, Bucureşti, România, e-mail: sorin.mitulescu@ansitromania.ro. 1 Agenţia Naţională pentru Sprijinirea Iniţiativelor Tinerilor, Direcţia de Studii şi Cercetări pentru Probleme de Tineret. CALITATEA VIEŢII, XX, nr. 1–2, 2009, p. 141–150 142 SORIN MITULESCU 2 EDUCAŢIE ŞI INOVAŢIE În societăţile tradiţionale, inovarea care conducea la dezvoltare socială era extrem de rară şi apărea cu totul întâmplător. Predomina preocuparea pentru menţinerea ordinii sociale şi aceasta se reflecta, printre altele, într-un sistem de educaţie extrem de rigid. Educaţia avea loc, într-o măsură importantă, în mediul familiei, se realiza într-un spirit de supunere faţă de norme şi reguli, urmărind să-i transforme pe tineri în adulţi foarte asemănători cu înaintaşii lor. Un eventual inovator sau nonconformist era aspru pedepsit. În societăţile industriale moderne, oamenii devin mai liberi în raport cu familia şi societatea, dar sunt, în schimb, mai constrânşi de presiunile pieţei. Tinerii sunt învăţaţi de timpuriu să funcţioneze ca mecanisme eficiente, raţionale şi foarte specializate; cât priveşte creativitatea, aceasta ar urma să se manifeste numai în limitele impuse de nevoile sistemului industrial – bancar de creştere a productivităţii, fapt ce impune noi limite procesului educaţional. Aceste realităţi s-au reflectat şi în modelele teoretice asupra educaţiei. Sistemul de educaţie a fost considerat, la început, prin natura sa, ca unul dintre contributorii principali la conservarea ordinii instituţionale. În ţările foste comuniste din Europa Centrală şi de Est, sistemele educaţionale au fost construite şi adecvate în mod special nevoilor caracteristice economiilor centralizate, reflectând existenţa monopolului absolut al statului în educaţie. Lipsa de preocupare pentru eficienţa învăţământului şi pentru calitatea indivizilor şcolarizaţi era caracteristică acestui tip de societate. Sistemul de învăţământ prezenta caracteristici de natură a diminua substanţial capacitatea de performanţă şi, mai ales, stimularea creativităţii: • egalitarism; • învăţământ reproductiv, necreativ; • centralism birocratizat; lipsa autonomiei şcolilor şi ruptura dintre şcoală şi comunitate, dintre şcoală şi viaţă (piaţă); • paradigma producţiei şcolare de masă, reflectată în principal de inadecvarea ofertei de educaţie la nevoile diferiţilor beneficiari şi ignorarea alegerilor exercitate de elevi sau de alţi actori ai educaţiei. Evaluarea carenţelor majore ale organizării şi funcţionării sistemului de învăţământ a făcut ca reforma învăţământului să devină o prioritate strategică a reformelor perioadei de tranziţie. Provocările societăţii cunoaşterii În societăţile postmoderne, informaţionale, ale cunoaşterii, tinerii sunt afectaţi de schimbările contemporane ale carierei. Aceste schimbări se văd atât la nivel socioeconomic (cariera „fără frontiere”), la nivelul resursei umane care intră în instituţiile de formare – generaţia Y (Howe, Strauss, 2000), la nivel psihomoral – 3 RĂSPUNSUL TINERILOR LA INOVAŢIA EDUCAŢIONALĂ 143 fărâmiţarea caracterului în noul capitalism (Sennett, 2000) –, sau la nivelul calităţi vieţii/ mobilitatea şi fragmentarea identităţii (Bauman, 2000). Vechile modele ale liniarităţii şi sucesiunii clare între formare şi profesie sunt, în foarte mare măsură, depăşite: graniţele între formare şi inserţie profesională devin tot mai fluide (Jigău, 2001), iar studiile vorbesc de o medie de şapte ani de astfel de treceri puternice (Franke, 2004), până la o stabilizare de debut a carierei. Formarea contemporană trebuie sa facă apoi faţă unei vieţi profesionale în care media schimbărilor locului de muncă este de 5–11 ori pe viaţă, aşa încât competenţele transferabile şi tranversale sunt tot mai necesare. Şcoala, indiferent de nivel, nu mai poate emite pretenţia de a oferi pregătirea completă pentru posturile pe care le va ocupa absolventul. Mentalitatea inovatoare şi favorabilă cunoaşterii nu mai este un fenomen limitat la psihologia individuală, ci ajunge să se instituţionalizeze şi să transforme sistemul însuşi; specializarea este limitată la o perioadă din existenţa profesională; procesul de educaţie dobândeşte un caracter de permanentizare; între educaţie şi profesie nu se mai manifestă aceeaşi continuitate ca în trecut, iar indivizii trebuie să se specializeze continuu, uneori să reia procesul de la capăt, să se recalifice. Educaţia familială se reduce mult ca pondere, iar şcoala nu mai face faţă singură cerinţelor pieţei, facilitând dezvoltarea formelor alternative de educaţie; acestea permit specializarea individului pe o nişă tot mai îngustă a pieţei, a profesiilor etc. Educaţia nu mai este un proces unidirecţional, ci, mai degrabă, interactiv, în care subiectul educaţiei are o putere din ce în ce mai mare în a-şi alege formele de educaţie, iar furnizorul de educaţie face eforturi din ce în ce mai mari de a se adapta cerinţelor celor supuşi educaţiei. Din descrierea stadială prezentată mai sus rezultă o serie de schimbări majore ce este de aşteptat să se producă în domeniul educaţiei: • de la eficienţă mecanică şi repetitivitate, la creativitate şi experienţă directă; • de la unidirecţionalitate rigidă, la interacţiune şi interactivitate; • de la şcoala de tip Comenius închisă, suficientă pentru sine, la integrarea în comunitate; • de la o educaţie cât mai strict specializată pentru o viitoare profesie foarte bine definită, la pluralism educaţional şi traiectorii profesionale multidirectionale; • de la etatism şi autoritarism, la descentralizare şi democratizare; • de la austeritate şi lipsă de mijloace tehnice, la implicare financiară privată şi abundenţă de tehnologii informaţionale şi de comunicare (TIC). Deşi studiile consacrate în ultima vreme inovaţiei edcuaţionale s-au focalizat, aproape exclusiv, pe rolul jucat de noile tehnologii (vezi, de exemplu, Ana Maria Marhan, Inovaţie şi schimbare în educaţie, 2004), investigaţiile noastre au condus şi la identificarea altor agenţi ai schimbării şi inovării educaţionale: 144 SORIN MITULESCU 4 • oferta şcolară recent „modernizată”, prin flexibilizarea curriculei şi aplicarea de noi proceduri de evaluare; • educaţia non-formală, promovată atât sub forma instruirilor specializate şi pragmatice cât şi prin modalităţi participative şi inovative; • formarea profesională furnizată de firme specializate, cu scopul de a suplini lipsa de adaptare a forţei de muncă la solicitările practice; • formarea oferită de firme propriilor angajaţi sau viitorilor angajaţi; • voluntariatul, ca formă de educaţie prin acţiune; • programele de formare şi de promovare oferite de instituţiile de cultură: teatre, muzee, biblioteci publice, centre de tineret, cu scopul de a atrage publicul, răspunzând cât mai bine aşteptărilor acestuia. O ipoteză particulară a fost aceea că tinerii sunt în stare să-şi construiască o strategie proprie a procesului educaţional prin care trec. Ei nu ar mai reprezenta un element pasiv al educaţiei, ci ar marca o contribuţie proprie la managementul educaţional personal. Asemenea tineri se caracterizează printr-un adevărat „stil educaţional” şi sunt dispuşi la inovare, la căutarea de noi soluţii. Întrebarea este dacă asemenea personalităţi se manifestă într-o proporţie semnificativă în lumea şcolii româneşti. Testarea ipotezelor s-a realizat cu ajutorul unui set de tehnici de cercetare, 2 prin procedeul triangulaţiei între metode cantitative şi calitative. OPINIA TINERILOR FAŢĂ DE INOVAŢIA EDUCAŢIONALĂ Un sondaj naţional în rândul populaţiei tinere, realizat în 2003, evidenţia faptul că: • numai 28% dintre tineri au avut măcar o idee proprie pe care să vrea să o pună în practică; • creativitatea, dispoziţia spre inovare a tinerilor reprezintă, mai degrabă, un mit şi un stereotip social, decât o realitate constatată. 3 Dar chiar şi tinerii consideraţi creativi şi care reprezintă o minoritate în rândul generaţiei lor se manifestă prin valori modeste ale unor indicatori de performanţă educaţională. Cei mai mulţi tineri sunt (sau îşi doresc să fie) inovativi. Modelele din generaţiile anterioare sunt puţin preţuite de către tineri. Ei vor să aibă un stil personal, să găsească soluţii proprii la anumite schimbări şi să adopte într-o măsură mai mică modele sau soluţii puse la dispoziţie de părinţi sau de profesori. 2 Datele cantitative provin din două sondaje de opinie, unul realizat în 2003, pe un eşantion naţional de 1 200 de tineri între 15 şi 29 de ani şi un altul realizat în 2008, pe un lot de 600 de elevi şi studenţi din diferite zone ale ţării. 3 Pe baza propriei lor aprecieri. 5 RĂSPUNSUL TINERILOR LA INOVAŢIA EDUCAŢIONALĂ 145 Tabelul nr. 1 Opinii şi comportamente ale tinerilor Creativi Necreativi Foloseşte zilnic internetul. 3% 17% Citeşte zilnic cărţi. 6% 16% Face parte dintr-o organizaţie. 4% 13% Utilizează internetul. 10% 49% Citeşte zilnic ziare, reviste. 9% 30% Foloseşte zilnic casete audio, video, CD. 30% 52% Utilizează computerul. 17% 60% Nu găseşte condiţii să-şi pună ideile în practică. 43% 58% Nu găseşte condiţii să se realizeze în ţară. 63% 72% Consideră că lectura nu stimulează imaginaţia. 17% 35% Nu găseşte un loc de muncă. 33% 55% Opinia generală a tinerilor despre sistemul de învăţământ este puternic segmentată. Cei mai mulţi dintre tineri (47%) nu au putut formula o părere clară cu privire la calitatea sistemului de învăţământ. Ponderea celor mulţumiţi este egală cu a celor nemulţumiţi (de 24%). O astfel de structurare a opiniilor despre sistemul de învăţământ reflectă diversitatea condiţiilor de funcţionare a acestuia, dar şi eterogenitatea aşteptărilor faţă de el. Sistemul de învăţământ oferă, în momentul de faţă, motive de mulţumire, dar şi altele, de insatisfacţie. Este de remarcat faptul că ponderea elevilor care nu se pot pronunţa în aprecierea calităţii sistemului de învăţămînt este semnificativ mai ridicată decît în cazul tinerilor absolvenţi de studii superioare: 51,2%, faţă de 42,9%. Şi acest rezultat poate constitui un semnal pentru faptul că foarte mulţi elevi nu au evaluat cu suficientă stăruinţă şi seriozitate mediul în care îşi desfăşoară o foarte mare parte din viaţă. Ei ar trebui să fie mai mult încurajaţi în această direcţie, a formării unei păreri proprii despre şcoala în care învaţă. O asemenea implicare ar conduce la instituirea unui climat mai propice schimbării şi inovaţiei. Dincolo de orientarea general favorabilă în descrierea profilului profesorilor, ceea ce mulţumeşte cel mai puţin pe cei tineri este tocmai existenţa valorilor scăzute ale toleranţei şi comunicativităţii acestora, în raport cu părerile, ideile lor. Climatul creativ în şcoală Din analiza comparativă a itemilor selectaţi pentru a operaţionaliza calitatea climatului inovativ din învăţământul românesc am putut stabili care sunt indicatorii cel mai bine apreciaţi de beneficiarii sistemului. Din seria de 10 indicatori aleşi pentru a exprima calitatea climatului, atmosfera destinsă din interiorul şcolii se constituie ca principalul punct tare al sistemului. Relaţiile între elevi şi profesori par să permită operarea cu metode şi strategii personale, nestandardizate. În contextul stimulării creativităţii, această caracteristică poate reprezenta un avantaj. Totodată însă, se poate constitui şi într-un obstacol în calea modificărilor sau reformei sistemului către proceduri mai adaptate cerinţelor. 146 SORIN MITULESCU 6 Ceea ce pare că lipseşte cel mai mult în climatul şcolii româneşti este recunoaşterea meritului personal şi dreptului de proprietate asupra ideilor originale pe care elevii le emit. Foarte mulţi subiecţi (86%) susţin că în şcoală exista obiceiul copiatului. Se pare că s-a constituit, în acest sens, chiar o tradiţie culturală, cu efecte esenţiale asupra societăţii. Un alt element insuficient dezvoltat în cadrul şcolii este comunicarea pe orizontală. 4 Ce înnoiri şi-ar dori tinerii? Experienţa unui concurs Concursul s-a desfăşurat în licee, antrenând echipe formate de elevi la propria lor iniţiativă, şi a constat în găsirea celor mai inspirate modalităţi de exprimare a ideii de Europa, ca şi a ce anume reprezintă ţara noastră în cadrul european. Succesul acestei activităţi şi popularitatea de care s-a bucurat în rândul elevilor a pus în evidenţă necesitatea unor inovaţii apreciate. Elevii apreciază în mod deosebit şi se simt stimulaţi de flexibilitatea cadrului organizatoric, de practicarea unui stil simplu şi accesibil. Iată ce au apreciat elevii cel mai mult în cadrul acestei iniţiative: • elevii au găsit un cadru mult mai puţin rigid decât cel cu care erau obişnuiţi în şcoală; • au apreciat că sarcina la care trebuiau să răspundă era una de grup şi nu doar individuală, aşa cum se obişnuieşte la şcoală; • s-au bucurat că puteau constitui ei singuri echipele, grupurile în care să lucreze. Mai mult, la a doua sa ediţie, concursul a permis chiar constituirea unor echipe formate din elevi care să provină de la şcoli diferite. Spargerea acestor bariere instituţionale li s-a părut elevilor atrăgătore; • elevii apreciază ceea ce vine din afară, ceea ce nu este obişnuit, ceea ce este nou, ceea ce iese din rutina zilnică a programei. Au sesizat că cei care vin din afară le propun un alt mod de lucru, au un alt limbaj, un alt stil de comunicare şi asta este pentru ei stimulativ; • limbajul simplu, apropiat de stilul lor obişnuit, abordabil folosit de către formatorii implicaţi în acţiunea-concurs; • participarea benevolă la concurs îi face să se simtă importanţi; o văd ca pe ceva care le cere să emită idei proprii, să fie creativi, să nu repete ceea ce au învăţat sau ce li s-a spus de către adulţi; • tot ce era diferit de ceea ce găsesc la şcoală. Au apreciat că au putut să iasă din cadrul şcolii. Consultanţii au încercat să folosească această nevoie resimţită de către elevi. Au încercat să-i scoată din spaţiul şcolar, să-i transfere într-un alt spaţiu, diferit de cel şcolar; • cei din mediul rural au apreciat că au putut să iasă din mediul lor, au venit în oraş, s-au bucurat de micile plăceri ale oraşului; • că au putut să producă ceva, activitatea lor având o finalitate, un rezultat. Ei sunt deja familiarizaţi cu ideea de proiect, cu rolul unui asemenea mod de a gândi, dar foarte rar au ocazia să pună în practică aşa ceva; 4 Note pe marginea discuţiei purtate cu unul dintre consultanţii proiectului Europa la liceu. 7 RĂSPUNSUL TINERILOR LA INOVAŢIA EDUCAŢIONALĂ 147 • li s-a sugerat că ideile noi pe care le emit ar trebui să plece de la ceea ce există deja, de la ceea ce are o experienţă pozitivă. Aşa ar fi mai uşor de pus în practică. Asta ar însemna că în habitusul şcolar pe care îl au tinerii nu există obişnuinţa de a se documenta asupra ceea ce este de fapt, ce este în realitate. Creativitatea lor se manifestă mai ales pornind de la situaţii ipotetice; • informaţiile care li s-au dat mai ales pe bază de imagini, de film. Au putut să vadă lucrurile şi li s-a sugerat ca şi proiectele pe care le realizează să poată fi „văzute cu ochii”. Generaţia actuală de tineri este mai familiarizată cu imaginile, este mai sensibilă la imagini; • ar dori în şcoală să aibă un spaţiu de dezbatere liberă; • profesorii au manifestat interes pentru găsirea unor noi modalităţi de comunicare cu elevii. Au părut dispuşi să-şi îmbogăţească metodele, folosind şi experienţa educaţiei nonformale. Rezultatele unui alt sondaj de opinie, realizat în 2005, la comanda Consiliului Britanic din România, întăreşte concluziile noastre. Dacă 42% dintre subiecţi apreciau că ceea ce se predă în şcoală este folositor, 56% considerau că metodele de predare folosite nu au capacitatea de a angaja activ elevii şi studenţii în procesul de învăţare. Fără a reprezenta o evaluare directă a climatului creativ, această opinie descrie un sistem de învăţămînt de tip tradiţional, axat pe metode de tipul „dictării”, cu o programă supraîncărcată, cu metode rigide de evaluare şi care nu încurajază formarea unor deprinderi de tipul abilităţilor de comunicare, deprinderilor tehnice, lucrului în echipă. Modificarea rolului profesorului în procesul educativ: profesorii ar trebui să aibă disponibilitate crescută pentru schimbare, să fie mai degrabă persoane care facilitează procesul de învăţare, decât persoane care deţin „adevărul absolut”. STILURI EDUCAŢIONALE ŞI PROMOVAREA INOVAŢIEI Dacă în 2003 am împărţit populaţia tânără în creativi (inovativi) şi necreativi (conservatori), în 2007 am continuat cercetările pe linia descrierii unor „stiluri” culturale şi educaţionale. Interviurile cu studenţi au pus în evidenţă manifestarea unor stiluri alternative. • Tinerii cu un stil activ, inovativ, sociabil valorizează oportunităţile educaţionale alternative: • „mi-am căutat un job pentru că deja mă gândeam că o să termin facultatea şi nu voi şti să fac nimic”. Tot în cadrul acestui al doilea stil sunt prezente componentele de globalizare şi de utilizare a internetului pentru propria pregătire profesională: • „Am fost ajutată de comunitatea globală”. • „Pe bloguri nu este impostură. Totul este transparent”. 148 SORIN MITULESCU 8 • „Am făcut şi traininguri care costau. Şi afară şi în ţară. Dar nu mi-a fost condiţionat accesul la informaţie. Traininguri: strategie, creativ breefing, cercetare – creativă. Pe unele le-am găsit eu. Sau firma a întrebat ce aţi vrea să faceţi ca să vă dezvoltaţi?”. Tinerii cu stil „activ” ... „se preocupă foarte mult de şcoală, învaţă. Ei vor să ajungă în cercetare, învăţământ. Au pornit prin forţe proprii: fac proiecte (educaţie, cultură) în grupuri; learn by doing primează”. Aceştia valorizează oportunităţile educaţionale alternative. Ei caută alte surse pentru a învăţa, inclusiv o slujbă, chiar dacă nu are legătură directă cu facultatea urmată: • „Înveţi mult mai mult, la nivel practic”. • „Prin acest job, am reuşit să văd calea către un viitor, o carieră” – au fost multe lucruri noi pe care le-am învăţat şi pe care am putut să le aplic”. Dar pentru toţi, indiferent de opţiune, şcoala se prezintă ca un mediu ostil, uniformizator, care nu tratează elevii individual, ci doar în funcţie de propriile sale reguli arbitrare: ai o • „Elevii nu-şi ştiu drepturile” – „sistemul te determină să crezi că tu problemă” – „dacă ajungeam în biroul directoarei, se pornea de la premisa că eu am făcut ceva. Nu se lua în calcul şi varianta că profesorul ar fi greşit”. • „Tinerii nu sunt foarte protejaţi; din şcoală (liceu) am învăţat o lecţie de viaţă – că dacă ţineam capul puţin mai jos, aş fi avut o viaţă mai liniştită = să fiu mai diplomat”. • „Când eram în liceu credeam că doar eu sunt responsabil pentru dezvoltarea în domeniile care mă interesau; nu vedeam/ nu căutam deloc partea instituţională”. • „La liceu, lucrurile scapă din mână. Liceul se deteriorează din cauza bacalaureatului. Bacalaureatul stresează foarte mult. Copiii împart materiile în utile (legate de bac) şi inutile”. • „Partea de „interesant” şi de „practic” lipseşte la şcoala noastră”. Tinerii şi-ar dori ca şcoala să le ofere aceleaşi satisfacţii ca şi cele pe care le au în contact cu noile tehnologii multimedia şi de care sunt acum fascinaţi: • „Mulţi studenţi spun că nu învaţă nimic practic la facultăţile lor. Profesorii le spun cum era acum 100 de ani, nu arată nimic într-o eră care este atât de vizuală. Din şcoală pleci numai cu nişte teorii frumoase. Nimic nu i-ar împiedica pe profesori să-şi facă cursurile mai atractive, cu materiale video, cu elemente noi”. • „E de neconceput să nu ai e-mail-ul profesorului ca să-l contactezi sau să nu poţi utiliza materiale de pe Internet”. Surse de învăţare Internetul rămâne, în opinia acestor tineri, cea mai bună sursă de informare, lipsită de barierele financiare: trebuie doar să ştii să delimitezi. Acesta ascunde însă şi riscul educaţiei de unul singur. 9 RĂSPUNSUL TINERILOR LA INOVAŢIA EDUCAŢIONALĂ 149 • „Totuşi, nu e bine să fii autodidact. Nu poţi să sistematizezi singur. Ar fi bine să avem o şcoală bine pusă la punct” • „Noi suntem o generaţie care peticeşte foarte mult. Luăm informaţii din foarte multe părţi, dar nu avem un „big picture”. Avem foarte multe antenuţe foarte superficiale. Educaţia alternativă nu poate să suplinească un efort de învăţare foarte susţinut”. • „Educaţia de pe stradă – un vocabular groaznic. Te formează, dar în ce?” Pornind de la aceste ipoteze reformulate în termenii limbajului folosit de tinerii interlocutori, să facem şi analiza unor date rezultate din cercetarea prin chestionar. Aceasta a cuprins un lot de 458 de tineri, în marea lor majoritate elevi de liceu, dar şi alte categorii de tineri aflaţi în diferite modalităţi de pregătire formală sau nonformală. Opţiunile educaţionale (în sens foarte larg) le-am operaţionalizat sub forma a 10 afirmaţii referitoare la educaţie sau şcoală, pentru care li s-a cerut tinerilor să-şi exprime acordul sau dezacordul. Constatăm că, deşi foarte mulţi tineri îşi doresc să poată fi inovativi, să experimenteze, ei nu realizează încă, în suficientă măsură, cât de puţin le oferă şcoala în această direcţie. Destul de mulţi dintre tineri continuă să accepte sistemul vechi de învăţământ care a promovat meditaţiile şi nu sunt foarte critici cu şcolile din România. CONCLUZII În actuala etapă tinerii nu au devenit încă pe deplin capabili să-şi definească o strategie proprie a participării lor la educaţie, în ciuda prezenţei pe piaţa educaţională a unor oferte tot mai diverse. Ei nu se manifestă încă suficient de critic faţă de imobilismul manifestat în şcoală şi nu profită, în suficientă măsură, de alternativele care li se propun. Totuşi, atunci când o iniţiativă inovatoare este prezentată cu suficientă pricepere în faţa elevilor, aceştia se arată interesaţi şi apreciază beneficiile oferite de noile metode educaţionale. BIBLIOGRAFIE 1. Bauman, Z., Modernitatea lichidă, Bucureşti, Editura Antet, 2000. 2. Franke, S., „Les études, le travail et la combinaison études – travail chez les jeunes”, Emploi o 3, „Statistique Canada”, Ottawa, 2004. du temps et transitions au cours de la vie, 1998, n 3. Howe, N., Strauss, W., Millennials Rising: The Next Great Generation, New York, Vintage Books, 2000. 4. Jigău, M., Consilierea carierei, Bucureşti, Sigma, 2001. 5. Sennett, R., The Corrosion of Character, The Personal Consequences of Work in the New Capitalism – Le travail sans qualités, les consequences humaines de la flexibilité, Paris, Albin Michel, 2000. 150 SORIN MITULESCU 10 he paper begins with an inventory of educational innovations currently developing in Romania, when the T country is making efforts (together with the European partners) to create a knowledge society. The state of lagging behind is being overcome both at the level of the educational system and that of an alternative education. Several new, nontraditional educational paths are reviewed. Facing these educational challenges and offers, our study tried to register the reaction of pupils and students, who are about to outline a personal educational style, depending on acceptance or ignoration of these innovations. The final conclusion is that, at present, only a small part of the Romanian youngsters is ready to take benefit of the educational innovations. Most of them still have a passive and conservatory mood. Keywords: educational innovation, nontraditional educational ways, educational style. 